Annonchacion

L’**Annonchacion** ch’est ch’nom qu’os donne dins l’Bibe crétienne à chl’annonchmint foait per echl’ainge Gabriel, invoéïè per Diu, à Marie por li dire qu’a vo conchuvoér un éfant divinnmint pi qu’i vo naite : Jésus-Crisse.

Chole Annonchacion a s’truve dins chl’Évangile eslon Luc (capite 1, versets 26 à 38). L’Église catolike a fète echl’évènmint-lo ch’25 ed march, ch'est 9 moés avant l'Nativitè qu'est fétèe à Noël, ch'25 ed déchimbe, por erprésinter ches 9 moés d'grossèce à Marie.

## Teske biblike
Echl’Ainge Gabriel il est invoéïè per Diu « *à unne joinne file ed Nazarèt* » qu’est Marie por li annoncher qu’al o ‘tè « *bénite inte tous ches fanmes* » per Diu pi qu’a vo infanter un fiu : Jésus. Ès réponse ch’est « *mé* *soéche foait slon S’Parole* », unne réponses eq Saint Thomas d’Aquin il o décrit conme « el pus perfoaite réponse ». 

Teske ed Luc 1,26-38 :
:**Annonchacion à Marie**

:Ech sisième moés, chl’ainge Gabriel il o ‘tè invoéïè par Diu dins unne vile ed Galilèe lonmèe Nazarèt, à unne joinne file vierge donnèe in mariage à un onme d’el moaison David pi qui s’lonmoét Josèf, pi l’joinne file a s’aploét Marie. Echl’ainge il o rintrè amon ale pi il o dit : « Ej té di bonjor, ti plaingne ed grache, ch’Singneur Il est avuc ti ! »
:À chole parole al étoét toute ébeubite, pi a s’dmandoét chou qu’vouloét dire chole salutacion. Adon, chl’ainge i li o dit : « N’euche point paeur Marie, raport eq tu vos conchuvoér pi avoér un éfant, tu li doros ch’nom Jésus, i sro grand pi i sro lonmè Fiu à ch’Terheut. Ech Singneur I li baro ch’tronne David sin Père pi i règnro por toudis dseur el moaison David sin Père, pi sin règne i n’éro mie d’fin ».
:Marie al o dit à chl’ainge : « Cmint qu’cha s’fro, raport eq j’èn connoé point d’onme ? »
:Echl’ainge i li o répondu : « Ech Saint-Esprit i vo vnir edseur ti pi ch’puvoér à ch’Terheut i t’prindro dsous sn’ombe ; ch’est porquoé chti-lo qui vo naite i sro aplè Fiu-Diu. Pi coér, dins s’viuzrie, t’cousinne Élizabèt al o conchu un fiu itou, pi a nin est à sin sisième moés, alors qu’o disoét d’ale qu’a n’puvoét mie avoér d’éfants. Ch’est raport eq Diu I put tout foaire ».
:Adon, Marie al o dit : « Ej su l’servante à ch’Singneur, qu’tout m’soéche foait slon S’Parole ».

## Pintures
Echl’Anonchacion ch’est un grand tènme dins chl’art occhidintal, il o ‘tè pindu granmint d’foés.


Leonardo da Vinci - Annunciazione - Google Art Project.jpg|Per Léonard ed Vinci
Caravaggio_-_The_Annunciation.JPG|Per ech Caravage. 
Jacopo pontormo, annunciazione, 1527-28, 01.jpg|Per Pontormo. 
Sandro Botticelli 080.jpg|Per Botticelli. 
Antonello da Messina - Virgin Annunciate - Galleria Regionale della Sicilia, Palermo.jpg|Per Antonello ed Messinne. 
Annonciation - Cathédrale de Laon.JPG|Edseur un vitrau du  d’el catédrale Nou-Danme ed Laon. 
Image:Orazio Gentileschi - Annunciation.JPG|Per Orazio Gentileschi.
Fra Angelico 006.jpg|Par Fra Angelico. 
Annonciation,_huile_sur_papier_collé_sur_toile,_1841,_Eugène_Delacroix_(3).jpg| Par Eugène Delacroix.
Chartres 50 - 1a - Annonciation.jpg|Edseur un vitrau d’el catédrale Nou-Danme ed Chartres
Annunciation Memling.jpg|Per Hans Memling.
Luca signorelli, annunciazione di volterra.jpg|Per Luca Signorelli
Scuola Grande di San Rocco (Venice) - Collection - Annunciazione del Tiziano.jpg|Per ech Ticien.
Clugny Annunciation.jpg|Per Rogier van der Weyden
The Annunciation E11221.jpg|Per Juan de Flandes
Mathis Gothart Grünewald 030.jpg|Per Mathis Gothart Grünewald
The Annunciation, Philadelphia Museum of Art, W1899-1-1-pma, by Henry Ossawa Tanner.jpg|Per Henry Ossawa Tanner.